MECAE-MTAC Sei Dezenvolve Jaco Sai Fatin Turizmu
<p>Loron, Sesta 3 Febreiru 2017, Ministru Estadu Koordenador ba Asuntu Ekonomiku (MECAE), Eng. Estanislau da Silva no Sekretaria Estadu Arte no Kultura (SEAC), Sr. Maria Isabel de Jesus Ximenes ne’ebé sai nudar interina ba Ministra Turismu (MT), hodi ba vizita ilha Jaco iha Tutuala, Lospalos.
</p>
<pre>Tuir MInistru Estadu, Eng. Estanislau da Silva katak iJaco Jago potensialtebes ba fatin turismu, ne’eduni Ministeriu Turismu (MT), servisu hamutuk ona ho Gabinete MECAE atu dezenvolve fatin Jaco hodi atrai turista sira. Ne’eduni Ministeriu Obras Publiku, Transporte no Komunikasaun (MOPTC), ne’ebé tutela ba iha MECAE atu hadia Estrada husi Tutuala to iha Valu.
“Jaco baleza ida natural no uniku ba ita nia rain, uniku ba rejiaun Lautem, tanba nee mak MECAE hamutuk ho ministeriu tutela sira iha preokupasaun hare oinsa atu bele proteje, realidade  iha manu fuik ida uniku tebes ho naran “Manu Mate Klamar “ iha rusa fuik no  mos animal sira seluk,” dehan Eng. Estanislau.
</pre>
<p>S. E.  Ministriu Estadu informa tan katak, foin lalais ne’e  Ministeriu Agrikultura no Peska (MAP), halo ona dekretu lei ba iha Konsellu Ministru aprova tiha ona ba area protejida halo mos lei ida kona-ba floresta ninian, depois sei  lori ba iha Parlamentu Nasional (PN) atu hetan aprovasaun. 
</p>
<pre>“Ita nia rekeja nee utiliza para fo venefisia ba ita nia populasaun, ne’eduni iha  vizita ida nee hau konvida Sekretaria Estadu Arte no Kultura hanesan Ministra Interina, ami servisu hamutuk para oinsa bele fo protesaun dezenvolve fatin sira nee, labele halakon ninia baleza natural, labele halakon ninia tradisaun kultural ne’ebe iha, mai husi bei ala sira nian,” nia dehan.
</pre>
<p>Bainhira koalia kona-ba Estrada,  MECAE koalia tiha ona ho Ministru Obras Publiku katak osan iha ona  hein deit atu halo obra estrada husi tutuala to iha Valu.
</p>
<pre>Iha fatin hanesan, S Sekretaria Estadu Arte no Kultura (SEAC), Sr. Maria Isabel de Jesus Ximenes ne’ebé sai nudar interina ba Ministra Turismu (MT), hatete katak sira mos halo ona planu servisu hamutuk ho Gabinete Ministru Estadu  Koordenador ba Asuntu Ekonomiku (MECAE), sei dezenvolve fatin sira iha Jaco no  mos iha fatin sira seluk.
</pre>
Nia informa tan katak, fatin Nino Conis Santana ida nee ami servisu hamutuk ho United Nations Educational, Scientific and Cultural Organization (UNESCO) liu husi MECAE  atu bele rejistu ona fatin Nino Conis Santana hanesan patrimonia kultural mundial nian.
GAB MEMAP, Ministro de Estado e Ministro da Agricultura e Pescas
2017-02-16
<a rel="nofollow" class="external text" href="https://www.facebook.com/map.rdtl/posts/pfbid024mq9gmanpCiie93FtkDiXkRqBCv8FZPzMTx4HkYgCdcTPoZp1LNPSgiAAhLitenulGAB">MEMAP</a>